FINNOMENA Market Alert: ตลาดหุ้นญี่ปุ่น-เวียดนาม ร่วงแรง - FINNOMENA
ดัชนี Nikkei 225 และ TOPIX ลบกว่า 2.53% และ 1.96% ตามลำดับ นำโดย หุ้นกลุ่มผู้ผลิตเหล็กอย่าง JFE Steel Corporation และ Nippon Steel
9 พ.ค. 2565

ดัชนี Nikkei 225 และ TOPIX ลบกว่า 2.53% และ 1.96% ตามลำดับ นำโดย หุ้นกลุ่มผู้ผลิตเหล็กอย่าง JFE Steel Corporation และ Nippon Steel ที่ลบกว่า 8.97% และ 6.21% และหุ้นกลุ่มท่องเที่ยว HIS ลบ 4.58% และ ANA Holding ลบ 4.12% จาก Sentiment เชิงลบ ตามทิศทางการปรับตัวลงของตลาดหุ้นสหรัฐฯ เมื่อปลายสัปดาห์ที่ผ่านมา จากความกังวลเรื่อง Fed ที่จะดำเนินนโยบายแบบตึงตัวและไม่สามารถควบคุมเงินเฟ้อที่อยู่ในระดับสูงได้
เช่นเดียวกับดัชนี VN Index และ VN 30 ร่วงกว่า 4.80% และ 4.71% ตามลำดับ ที่ปรับตัวลงตาม Sentiment เชิงลบข้างต้น พร้อมทั้งถูกกดดันด้วยแนวโน้มการ Lockdown ในเซี่ยงไฮ้และปักกิ่งที่จะสร้างแรงกดดันต่อปริมาณการส่งออกของเวียดนาม ซึ่งเวียดนามส่งออกไปจีนเป็นอันดับ 2 รองจากสหรัฐฯ
FINNOMENA Investment Team มองว่า Sentiment ความกังวลการใช้นโยบายการเงินของ Fed แบบตึงตัวมากเกินไปยังคงอยู่ และอาจสร้างแรงกดดันต่อสถานการณ์การลงทุนให้ผันผวนได้ต่อเนื่อง เมื่อประกอบกับการขยายตัวของญี่ปุ่นที่ต่ำกว่าเมื่อเทียบกับประเทศพัฒนาแล้วอื่นๆ ซึ่งหนุนให้รัฐบาลและธนาคารกลางยังคงใช้นโยบายกระตุ้นเศรษฐกิจต่อเนื่อง และเงินเยนที่อ่อนค่าทำให้คาดการณ์กำไรยังถูกปรับเพิ่มขึ้น จึงแนะนำให้คงสัดส่วนการลงทุน
ขณะที่ตลาดหุ้นเวียดนาม ที่ถูกคาดว่ารับรู้แรงกดดันจากการ Lockdown ของคู่ค้ารายสำคัญอย่างจีนไปมากแล้ว แต่ในเรื่องเศรษฐกิจเชิงโครงสร้างยังคงแข็งแกร่ง และแรงเข้าสะสมของนักลงทุนต่างชาติที่ยังคงซื้อสุทธิอย่างต่อเนื่องนับตั้งแต่ต้นปี สะท้อนมุมมองเชิงบวกระยะต่อไป จึงแนะนำให้ทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
ตลาดหุ้นเวียดนาม
แชร์บทความ: